BIBLIOTECA ŞCOLARULUI (( 





Miron 
COSTIN 
VIAŢA LUMII LITERA 


biblioteca Pscoiaruuui 


Miron 


COSTIN 


VIAŢA LUMII 


Uoha 
INTERNAŢIONAL 
BUCUREŞTI — CHIŞINĂU 


TABEL CRONOLOGIC 


Cronicar, istoriograf şi poet. 

1633 Născut în Moldova, ca al doilea fiu din cei unsprezece copii ai hatmanu- 
lui Ion (Iancu) Costin şi al Saftei Scoarteş, nepoată a domnitorului 
Barnovschi şi rudă cu vechile familii boiereşti Balica şi Movilă, Costin este 
purtat de mic (1634) în Podolia, unde pribegeşte tatăl său, care îl însoțea 
pe Moise Movilă, domnul mazilit. 

1638 Iancu Costin şi trei fii ai săi, printre ei şi Miron, primesc indigenatul polon. 

1647—1652 Costin îşi face studiile la colegiul iezuit de la Bar, mutat pentru 
un timp (1648—1650) la Camenița. Dobândeşte o cultură întinsă şi 
sistematică, de profil umanistic şi clasicist, cuprinzând bogate cunoştinţe 
din literatura şi istoria antică, din cea polonă, de geografie, logică, teo- 
logie şi limbi străine: latina, polona, rusa, la care se vor adăuga mai târziu 
limba turcă şi maghiara. 

1651 Ia parte la lupta de la Beresteczko, unde oastea polonă a regelui Cazi- 
mir al V-lea îi înfrânge pe cazaci. Costin va căuta de-a lungul vieţii să 
stăbilească în mod constant numeroase relaţii, politice şi culturale, cu 
mediul polon, preocupare întreţinută mai ales de ideea unei alianţe 
politice între Moldova şi Polonia împotriva turcilor. El a avut legături 
apropiate cu Ian Gninski, palatinul de Kulm, cu Marcu Matezynski, comisul 
Coroanei, căruia îi va dedica Cronica polonă, cu hatmanul Stanislaw 
Jablonowski, Nicolae Praznowski, mare prelat şi cancelar, şi cu regele Ian 
Sobieski, căruia îi va închina Poema polonă. 

1652—1653 Revenit în Moldova, cu învoirea lui Vasile Lupu, Costin se va afla 
curând de partea logofătului Gheorghe Ştefan în lupta acestuia pentru 
domnie. E trimis pentru ajutor militar la starostele de Camenița de către 
Vasile Lupu. Adeziunea lui în acţiunea lui Gheorghe Ştefan, după ce 
pretendentul primeşte ajutorul trupelor polone, este primul act de mani- 

festare publică a tendinţelor sale filopolone şi a dorinţei de a scoate 
Moldova de sub suzeranitatea turcească. 

1655 Ia parte în Ţara Românească la lupta împotriva seimenilor răsculați. 

1657 În timpul domniei lui Gheorghe Ştefan, Costin îndeplineşte prima misiune 
din bogata sa carieră diplomatică, la curtea munteană a lui Constantin 
Şerban. E] şi-a întărit considerabil situaţia socială prin căsătoria cu Ileana 
Movilă, nepoată a domnitorului Simion Movilă, rudă a mitropolitului 
Petru Movilă, care avea de asemenea relaţii puternice cu Polonia. Averea 
şi cultura îi asigură lui Costin un loc de frunte printre marii boieri ai ţării, 
el deţinând funcţii de prim rang şi cunoscând o poziţie socială de relativă 
stabilitate într-o perioadă de dese fluctuații la tron. În cei 38 de ani 
petrecuţi în Moldova cronicarul a fost martor la succedarea a 12 domnitori, 
pe care a încercat, pe rând, să-i convertească pentru o alianţă cu Polonia. 
Ca demnitar, el trece prin dregătoria de sulger în 1657, paharnic la 
1659. 

1659—1660 Ca oştean, ia parte la diferite expediţii militare: la luptele 
contingentelor moldoveneşti din oastea turcească împotriva lui Gheorghe 
Râkoezi Il... 

1660 Se naşte Nicolae Costin (1660—1712), al doilea dintre fiii lui Miron 
Costin. De asemenea cronicar. Opera lui este alcătuită din Letopiseţul 
Ţării Moldovei de la zidirea lumii până la 1601, Letopiseţul Ţării Moldovei. 
1709—1711, precum şi din Ceasornicul domnilor, traducere şi prelucrare 
după opera lui Antonio de Guevara, Libro aureo del gran emperador 
Marco Aurelio con el Relox de principes (1529). (lon Lăzărescu, în 
Dicţionarul literaturii române de la origini până la 1900. Editura Academiei 
Române. Bucureşti, 1979, p. 226) 

1660—1664 Pârcălab de Hotin. 

1661 Eustratie Dabija îl trimite la regele polon Cazimir. 

1663 În războiul turco-austriac participă la lupta de la Neuhăusel, când, trecând 
cu oastea lui Eustratie Dabija prin Ţara Românească, vede la Turnu 
Severin ruinele podului lui Traian. În Moldova ia parte la războaiele 
civile împotriva pretendentului Constantin Şerban, care ocupă în două 
rânduri tronul Moldovei (1659-1661). Experienţa militară câştigată în 
aceste expediţii îşi va pune amprenta şi pe conţinutul cronicii sale. Dar 
Costin a fost mai cu seamă un bun diplomat. 

1664 Mare comis. 

1667 Mare vornic de Ţara de Sus. 

1669 Mare vornic de Ţara de Jos. 

1673 Debutează cu versuri despre descălecatul întâi al Moldovei, tipărite în 
Psaltirea în versuri a lui Dosoftei (ed. 1673). (Manuela Tănăsescu, în 
“Scriitori români.” Mic dicţionar. Editura ştiinţifică şi enciclopedică. 
Bucureşti, 1978, p. 158) 

1671—1673 Scrie poemul Viaţa lumii, primul de acest gen în literatura română, 
în versuri de 13—14 silabe. Traduce un fragment din Quintus Curtius, 
intitulat Graiul solului tătăresc cătră Alexandru Machidon, după ce au sosit 
de la Bahtri la apa Donului, mergând cu oaste asupra tătarilor. 

1672—1674 Traduce Istoria Ardealului după Toppeltin. (M. T., tot acolo). 

1674 În timpul domniei lui Dumitraşcu Cantacuzino este trimis cu soli, de 
două ori, la hatmanul Sobieski şi apoi într-o altă solie la Constantinopol. 

1675 Termină vestita sa cronică Letopiseţul Ţării Moldovei de la Aaron Vodă 
încoace... (M. T., tot acolo). 

1675—1683 Se refugiază în Polonia. Mare logofăt. 

1677 Scrie în limba polonă Cronica Ţărilor Moldovei şi Munteniei (Cronica polonă) 
(M. T., tot acolo). 

1680—1683 Antrenat în obligaţiile pe care i le impuneau înaltele ranguri 
politice, el menţine şi relaţii apropiate cu oamenii de cultură, ca 
mitropolitul Dosoftei, episcopul italian Vito Piluzio ş. a. Legăturile politice 
ale lui Costin cu Polonia devin tot mai strânse după alegerea lui Sobieski 
ca rege, cronicarul întreţinând cu acesta o corespondenţă directă, după 
1680. Totuşi, la asediul Vienei (1683) Costin se afla, cu oastea moldovea- 
nă, în tabăra turcilor, alături de Gheorghe Duca, domnul Moldovei. La 
întoarcere, Duca şi Costin, împreună cu alţi boieri, sunt prinşi de polonezi 
la Domneşti, lângă Oituz, şi duşi în Polonia. Leşii sunt îngăduitori cu 
cronicarul, căruia Sobieski îi oferă găzduire la Daszow. 

1684 Redactează Istoria în versuri polone despre Moldova şi Ţara Românească 
(Poema polonă). 

1685 În septembrie, noul domn al Moldovei, Constantin Cantemir, îl recheamă 
în ţară. (M. T,, tot acolo) 

1686—1691 Scrie opera De neamul moldovenilor. 

1691 Superior prin cultura sa domnului ridicat din mijlocul răzeşilor, opus 
partidelor boiereşti filoturceşti care sprijineau domnia (familia Ruseteş- 
tilor), adept al lui Sobieski, duşmănit de Cantemir, Costin devine un om 
incomod în preajma domnitorului. Un complot boieresc împotriva 
domnului, la care participă fratele lui Costin, Velicico, constituie momentul 

ce declanşează mânia lui Cantemir împotriva Costineştilor, ucişi pe rând 
din porunca sa. Costin este omorât în decembrie 1691, lângă Roman. 

1852 Apare Letopiseţul Ţării Moldovei (ed. M. Kogălniceanu), tom. I, laşi. 

1886—1888 Opere complete, după manuscripte, cu variante şi note, cu o 
recensiune a tuturor codicelor cunoscute până astăzi, bibliografie, biografia 
lui Miron Costin, un glosariu lucrat de dl L. Şăineanu, portrete facsimile 
diverse de V A. Urechia, tom. I, Bucureşti, 1886, tom. II, Bucureşti, 1888. 

1944 Letopiseţul Ţării Moldovei..., ediţie critică de P P Panaitescu. 

1958 Opere, ediţie critică cu un studiu introductiv, note, comentarii, variante, 
indice şi glosar de P P Panaitescu, Bucureşti. 

1965 Opere, vol I-II. Ediţie critică îngrijită de P P Panaitescu. Colecţia “Scriitori 
români.” Editura pentru literatură, Bucureşti. 

1967 Opere alese. Letopiseţul Ţării Moldovei. De neamul moldovenilor. Viaţa lumii, 
texte stabilite, studiu introductiv, note şi glosar de Liviu Onu, Bucureşti. 


